
Ministru kabineta sēdes protokollēmums

Informatīvais ziņojums "Informatīvais ziņojums "Par valsts budžeta līdzfinansējuma nodrošināšanu Eiropas Komisijas programmas "ES-veselībai" projekta "Vienotā rīcība par jaunās ES vēža skrīninga shēmas ieviešanu" (EUCanScreen projekts) īstenošanai 2024. – 2028. gadā""

· 1. Pieņemt zināšanai iesniegto informatīvo ziņojumu.
· 2. Pēc “Vienotā rīcība par Jaunās ES vēža skrīninga shēmas ieviešanu” projekta (turpmāk – EUCanScreen projekts) apstiprināšanas, lai īstenotu Savienības rīcības programmas veselības jomā “ES – veselībai” 2021. – 2027. gadam (EU4Health programme 2021 – 2027) pasākumu “CR-g-23-38 tiešā dotācija dalībvalstu iestādēm: vēža skrīninga programmu ieviešanai”, atļaut Izglītības un zinātnes ministrijai (Latvijas Universitātei) laika periodā no 2024. gada līdz 2028. gadam uzņemties valsts budžeta ilgtermiņa saistības 5 198 327 euro apmērā (t.sk., Eiropas Komisijas finansējums 4 102 235 euro apmērā, valsts budžeta līdzfinansējums 993 064 euro apmērā, valsts budžeta priekšfinansējums 70 533 euro apmērā un valsts sabiedrības ar ierobežotu atbildību “Paula Stradiņa klīniskā universitātes slimnīca” līdzfinansējums 32 495 euro apmērā) dalības nodrošināšanai EUCanScreen projektā, t.sk.:
· 2.1. Latvijas Universitātei – 4 228 547 euro apmērā, t.sk., Eiropas Komisijas finansējums 3 382 838 euro un valsts budžeta līdzfinansējums 845 709 euro;
· 2.2. Slimību profilakses un kontroles centram – 423 197 euro apmērā, t.sk., Eiropas Komisijas finansējums 282 131 euro, valsts budžeta līdzfinansējums 70 533 euro un valsts budžeta priekšfinansējums 70 533 euro;
· 2.3. Rīgas Stradiņa universitātei – 384 109 euro apmērā, t.sk., Eiropas Komisijas finansējums 307 287 euro un valsts budžeta līdzfinansējums 76 822 euro;
· 2.4. valsts sabiedrībai ar ierobežotu atbildību “Paula Stradiņa klīniskā universitātes slimnīca” – 162 474 euro apmērā, t.sk., Eiropas Komisijas finansējums 129 979 euro un valsts sabiedrības ar ierobežotu atbildību “Paula Stradiņa klīniskā universitātes slimnīca” līdzfinansējums 32 495 euro.
· 3. Lai nodrošinātu šī protokollēmuma 2.1., 2.2. un 2.3. apakšpunktos norādītā valsts budžeta līdzfinansējuma un priekšfinansējuma piešķiršanu, Izglītības un zinātnes ministrijai pēc EUCanScreen projekta apstiprināšanas normatīvajos aktos noteiktā kārtībā iesniegt Finanšu ministrijā pieprasījumu finansējuma pārdalei no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” valsts budžeta līdzfinansējuma 993 064 euro apmērā un valsts budžeta priekšfinansējuma 70 533 euro apmērā nodrošināšanai EUCanScreen projekta īstenošanai, tostarp paredzot transfertu uz Veselības ministriju.
· 4. Izglītības un zinātnes ministrijai (Latvijas Universitātei) pēc EUCanScreen projekta noslēguma maksājumu saņemšanas no Eiropas Komisijas nodrošināt valsts piešķirtā priekšfinansējuma ieskaitīšanu valsts pamatbudžeta ieņēmumos.

